# KÖZSZOLGÁLTATÁSI SZERZŐDÉS

Amely létrejött egyrészről **Szombathely Megyei Jogú Város Önkormányzata** - Szombathely, Kossuth L. u. 1-3., statisztikai számjele: 15733658-8411-321-18, adószáma: 15733658-2-18, képviseli: **dr. Puskás Tivadar** polgármester – mint megrendelő (továbbiakban: Megrendelő),

másrészről az **ÉNYKK Északnyugat-magyarországi Közlekedési Központ Zártkörűen működő Részvénytársaság** – székhely: 9700 Szombathely, Körmendi út 92.; képviseli: Papp László vezérigazgató (vezető tisztségviselő) cégjegyzékszám: 18-10-100701; adószám: 24200493-2-18 – mint Szolgáltató (továbbiakban: Szolgáltató) között, alulírott helyen és napon az alábbiak feltételekkel:

**Előzmények**

Szombathely Megyei Jogú Város Önkormányzata a személyszállítási szolgáltatásokról szóló 2012. évi XLI. tv. (a továbbiakban: törvény), valamint a helyi önkormányzatokról szóló 2011. évi CLXXXIX. tv. alapján nyilvános pályázati eljárást hirdetett az autóbusszal végzett, menetrend szerinti helyi személyszállítási feladatok ellátása tárgyában.

A pályázati eljárás eredménytelenül zárult, így a törvény 24.§ (4) bekezdése a) pontja, valamint Szombathely Megyei Jogú Város Közgyűlése …/2016. (…..) számú határozata alapján, Szombathely Megyei Jogú Város Önkormányzata közvetlenül bízza meg Szolgáltatót a közszolgáltatási feladat ellátásával és köti meg a jelen szerződést.

1. A szerződés általános leírása
   1. Jelen szerződés célja, hogy a Megrendelő ellátási kötelezettségének megfelelően a Szolgáltatóval együttműködve teljes körű, jó minőségű és színvonalú, autóbusszal végzendő helyi közforgalmú közszolgáltatást biztosítson Szombathely város közigazgatási területén.
2. A szerződés tárgya és területi hatálya
   1. Megrendelő a jelen szerződésben foglaltak szerint kizárólagos joggal megbízza a Szolgáltatót Szombathely város helyi közúti közforgalmú, autóbusszal végzendő személyszállítási szolgáltatás feladatainak ellátásával.
   2. A Szolgáltató a megbízást elfogadja és kötelezettséget vállal arra, hogy Szombathely város helyi közúti közforgalmi személyszállítási szolgáltatását a mindenkor érvényben lévő menetrendnek megfelelően, az erre a tevékenységre vonatkozó jogszabályok és egyéb előírások, valamint a jelen szerződésben megfogalmazott feltételeknek megfelelően, folyamatosan biztosítja.
3. A szerződés hatálybalépése, időtartama
   1. Jelen szerződés a mindkét fél általi aláírást követően 2017. január 1. napján 00:00 órától, közszolgáltatási szerződés megkötésére irányuló új eljárás lebonyolításához elegendő időtartamra, de legfeljebb 2018. december 31. napján 24:00 óráig terjedő időszakra kerül megkötésre.
4. A személyi, tárgyi, pénzügyi feltételek, alvállalkozó bevonása
   1. A Szolgáltató kijelenti, hogy a közszolgáltatási feladat ellátásának érdekében rendelkezik az alábbiakkal:
5. a menetrend szerinti személyszállítás végzéséhez szükséges autóbuszos személyszállító engedéllyel,
6. a tevékenység ellátásához előírt szakmai, képesítési, alkalmassági és egészségügyi követelményeknek megfelelő munkavállalókkal,
7. a tevékenység folyamatos végzéséhez megfelelő mértékű pénzeszközzel,
8. a feladatellátáshoz szükséges számú, közforgalmú helyi személyszállításra alkalmas saját tulajdonú vagy lízingelt vagy bérelt autóbusszal. A feladatellátáshoz használt autóbuszok felsorolását a szerződés 1. számú melléklete tartalmazza.
   1. A Szolgáltató üzemelteti a helyi közösségi közlekedés forgalomellátásához rendelkezésre álló autóbuszokat és gondoskodik azok biztonságos üzemeltetéséről, műszaki színvonaluk folyamatos fenntartásáról, műszaki vizsgáztatásukról, tisztán tartásukról és tárolásukról.
   2. A tevékenység ellátására Szolgáltató alvállalkozót a ténylegesen kibocsátott férőhely-kilométer 10 %-áig vehet igénybe. Nem minősül alaptevékenységi alvállalkozónak a megbízás alapján jegyértékesítést végző vagy egyéb értékesítésben, a tevékenység végzéséhez szükséges ingatlan(ok) bérbeadásában, a járművek műszaki, esztétikai állapotának biztosításában résztvevő alvállalkozó. Alvállalkozó tevékenységével kapcsolatban a teljes felelősség a Szolgáltatót terheli. A Szolgáltató szavatolja, hogy az alvállalkozó igénybevétele nem eredményezi a szolgáltatási szint csökkenését és nem jár a Megrendelőt terhelő pénzügyi ellentételezés növekedésével.
   3. A Szolgáltató jogosult menetjegyek, bérletek és egyéb utazási igazolványok értékesítésére saját hálózaton keresztül, megbízottak és ügynökök bevonásával. Szolgáltató kötelezettséget vállal arra, hogy a szolgáltatás megkezdésétől értékesítési hálózatot (legalább 35 db értékesítési hellyel) működtet.
   4. A Szolgáltató kötelezettséget vállal arra, hogy a közszolgáltatási szerződés teljes időtartama alatt biztosítja a közszolgáltatási tevékenység ellátásához szükséges személyi, tárgyi és pénzügyi feltételeket.
9. A közszolgáltatás általános feltételei
   1. A helyi közforgalmú személyszállítást végző autóbuszokon bárki utazhat, ha a vonatkozó jogszabályokat és az érvényben levő utazási feltételekben foglaltakat megtartja.
   2. A helyi közforgalmú közlekedés utazási feltételeit és az alkalmazott díjakat a Szolgáltató Üzletszabályzata (elérhető: www.enykk.hu internetes honlapon), tartalmazza. A díjak**at** a közszolgáltatási szerződés 2. számú melléklete tartalmazza. A melléklet a szerződés elválaszthatatlan részét képezi, módosítása a szerződés módosításaként történhet.
   3. A Szolgáltató a menetrend szerinti helyi személyszállítást igénybe vevőket utasbaleset illetve poggyászkár ellen biztosítani köteles.
10. A közszolgáltatás díj- és jegyrendszerére vonatkozó előírások
    1. A Szolgáltató kijelenti, hogy jelen szerződésben szabályozott helyi közúti közforgalmú személyszállítási szolgáltatás ellátását a 2. számú mellékletben meghatározott hatályos díjakat alkalmazva végzi. A helyi utazási díjak megállapítására a törvény 4. § (4) bekezdés d) pontja alapján kerül sor.
    2. A Szolgáltató jogosult rendkívüli díjemelés kezdeményezésével élni, ha a külső gazdasági-társadalmi környezetben bekövetkező változások – pl. jelentős mértékű üzemanyag-áremelés, alágazati bérmegállapodásnak megfelelő mértékű béremelés –, a gazdasági szabályozókban történő módosítások, a finanszírozhatóság szükségessé és indokolttá teszik. A rendkívüli díjemelési javaslat számszaki és szöveges részében részletesen be kell mutatni, hogy a változtatást milyen tényezők és milyen mértékben indokolják.
    3. A díjak képzése és az áralkalmazási elvek érvényesítése során a felek kötelesek a törvényben foglaltakat biztosítani.
    4. A menetjegy- illetve bérletfajták módosítása a felek megállapodása alapján történhet.
11. A közszolgáltatás szakmai végrehajtása, forgalom lebonyolítása
    1. A Szolgáltató a helyi közforgalmú közlekedésben résztvevő gépjárművek forgalomban tartásával kapcsolatos jogszabályokban előirt feltételeken túlmenően az alábbiak szerint jár el:
12. törekszik a helyi közforgalmú közlekedésben résztvevő gépjárművek egységes külső megjelenésének biztosítására úgy, hogy az utazóközönség számára az jól felismerhető legyen,
13. gondoskodik a járművek rendszeres külső és belső takarításáról, mosásáról,
14. új járművek beszerzésénél kiemelt figyelmet fordít a mozgásukban korlátozott személyek utazási lehetőségeinek megkönnyítésére és a környezetvédelmi szempontokra,
15. törekszik az utasok kényelmét befolyásoló műszaki, technikai paraméterek szinten tartására, javítására.
    1. A Szolgáltató feladatai teljesítése érdekében:
16. köteles az érvényes menetrend – útvonal és menetidő – szerint közlekedni,
17. szakembereivel rendszeresen elemzi, hogy a tervezett menetidők milyen mértékig teljesülnek, indokolt esetben forgalomirányítási intézkedéseket tesz vagy a menetidő módosítását kezdeményezi,
18. a szolgálati idő alatt:

ca) figyelemmel kíséri az adott szolgálati helyen valamennyi menetrend szerinti járat indulását és érkezését és azt a tényleges időpontok feltüntetésével dokumentálja (naplózás) úgy, hogy a nyilvántartásból a járatot végző gépjármű azonosítható legyen,

cb) a menetrendtől való eltérés esetén rögzíti az eltérés okát, külön csoportosítva a Szolgáltató felelősségi körén kívüli okok (pl. közúti forgalmi zavarok, időjárás), valamint a Szolgáltató felelősségi körében felmerülő okok (pl. autóbuszvezető késése, műszaki hiba) szerint,

1. rögzíti az autóbuszvezetők forgalommal kapcsolatos jelentéseit.
   1. Szolgáltató gondoskodik a viteldíjak beszedéséről és a díjfizetés ellenőrzéséről. Jogosult és köteles ellenőrizni, hogy az utasok rendelkeznek-e érvényes menetjeggyel, bérlettel vagy a díjmentes utazási kedvezményt igazoló utazási igazolvánnyal. Az ellenőrzés módját a Szolgáltató határozza meg a jogszabályokban engedélyezett és szabályozott módon.
   2. Szolgáltató köteles biztosítani és fokozottan ellenőrizni, hogy az autóbuszvezetők vezetésre alkalmas állapotban, tiszta, ápolt megjelenéssel végezzék a feladatukat, valamint a szükséges képesítésekkel rendelkezzenek.
   3. Szolgáltató köteles a közlekedési utasítások és szabályok betartásával végezni a munkáját.
2. Menetrend
   1. A megfelelő utastájékoztatás érdekében Szolgáltató helyi menetrendet (3. számú melléklet) tesz közzé. A menetrend a közszolgáltatási szerződés elválaszthatatlan részét képezi. A Megrendelő a szerződés hatálya alatt jogosult a menetrend módosítani, és ennek érdekében a menetrend módosítását a Szolgáltatónál kezdeményezni.A Szolgáltató 30 napon belül bemutatja a Megrendelő által kezdeményezett változtatás megvalósításának konkrét módját, annak gazdasági hatásait, valamint a szolgáltatási színvonalra gyakorolt hatását. A menetrend módosítása a közszolgáltatási szerződés módosításának minősül.
   2. A Szolgáltató kötelezettséget vállal arra, hogy a Megrendelői igényt minden esetben kielégíti, ha azzal kapcsolatos költségei bármilyen forrásból számáraközvetlenül megtérülnek. A Szolgáltató jogosult a Megrendelő által kért évközi menetrend-módosításhoz kapcsolódó többletköltség-kompenzációra, ha a menetrend-módosítás részére többletköltséggel jár.
   3. Előre látható események bekövetkeztekor vagy egyéb – útvonal, menetrend, helyi közforgalmú megállóhely megváltoztatására irányuló - igény felmerülésekor (pl.: gépjárműforgalmat akadályozó közműhiba, építkezés, egyéb forgalmi akadály, lakossági bejelentés, közérdekű események, városi szervezésű rendezvény stb.) szükségessé váló új útvonal-, megállóhely- és menetrend-változtatási feladatokat a Szolgáltató, a Megrendelő és az esemény érintettje határozza meg. Útlezárás esetén a Szolgáltató kerülő úton, a lehető legkisebb kitérővel teljesíti a szolgáltatást. Az előre nem látható események (vis maior) bekövetkeztekor a Szolgáltató saját hatáskörében dönt.
   4. Közérdekű események, városi szervezésű rendezvény, közműhiba elhárítása, építkezés miatt szükségessé váló útvonal- és menetrendváltozás esetében az üzemeltetési többletköltség továbbhárításra kerül elsődlegesen az esemény érintettje terhére, de ettől a szerződő felek eltérhetnek. A költségváltozások hatásainak ellentételezését, illetőleg továbbhárítását az érdekeltek az eset sajátosságainak figyelembevételével határozzák meg.
   5. Abban az esetben, ha az autóbusz közlekedtetése biztonságosan nem lehetséges, a Szolgáltató vis maiorra hivatkozva jogosult a szolgáltatást felfüggeszteni, melyről haladéktalanul írásbantájékoztatja a Megrendelőt. Ha a felfüggesztés a menetrendi útvonalon, működés közben szükséges, az autóbuszvezető tájékoztatja az utasokat a rendkívüli eseményről vagy körülményről, és ha lehetséges, gondoskodik arról, hogy az autóbusz olyan helyen álljon meg, ahol az utasok biztonságos leszállására mód van.
3. Utastájékoztatás
   1. A menetrendváltozásról a Szolgáltató a helyben szokásos módon, valamint a honlapján és a helyi média útján is tájékoztatja az utazóközönséget.
   2. Rendkívüli menetrendváltozás esetén Szolgáltató a menetrendváltozást a 9.1. pont szerint meghirdeti, továbbá a megállóhelyi táblákon az utasokat tájékoztatja.
   3. Szolgáltató a végállomásokon és a megállóhely-oszlopokon valamennyi, az adott megállóhelyet érintő járat útvonalát és menetrendjét feltünteti, a módosításokat azokon átvezeti.
   4. A menetrendi hirdetményeken a Szolgáltató feltünteti telefon- és e-mail elérhetőségét, ahol az utasok bejelenthetik a hirdetmények rongálódását, hiányát, illetve utazási felvilágosítást kérhetnek.
   5. Szolgáltató üzemidő alatt teljes körű, a városi közösségi közlekedési rendszerre vonatkozó menetrendi felvilágosítást nyújt, az elérhetőségi telefonszámokat és az információszolgáltatás időtartamát megjelenteti a saját honlapján, és kezdeményezi ezek feltüntetését a Megrendelő honlapján. A tájékoztatásra utaló feliratot ezeken a szolgálati helyeken jól látható módon elhelyezi.
   6. Szolgáltató a tájékoztató feliratok elhasználódása vagy megrongálása esetén azokat pótolja, a menetrendi adatok aktualizálását biztosítja.
   7. A Szolgáltató – az alábbi tartalmi elemekkel - saját honlapot üzemeltet:
4. az utazási feltételek,
5. a menetrendnek, útvonal- és időpontkereső funkciók,
6. a forgalmi változásokról szóló értesítés, amelynek az egyéb médiumokban kiadott értesítéssel egy időben kell történnie,
7. díjszabási tájékoztató.
   1. A Megrendelő és a Szolgáltató a szerződés tartalmáról a lakosságot tájékoztatja.
8. Az utasokkal való kapcsolat
   1. A Szolgáltató autóbuszvezetőit, valamint forgalomirányító munkavállalóit és jegyellenőreit szükség szerint megtartott tanfolyamokon oktatja az utasokkal kapcsolatos magatartás szabályaira, az utasokkal való együttműködési készség fejlesztésének technikáira, így különösképpen az udvariasságra, a tájékoztatási kötelezettségre, „a Szolgáltatói szemlélet” érvényesítésére, autóbuszvezetők esetén a fentieken túlmenően az ajtók kezelésének szabályaira, a gépjárművön történő dohányzás tilalmára, a mozgásukban vagy tájékozódásukban korlátozott személyekkel való különleges bánásmódra és a vezetéstechnikai tudnivalókra.
   2. A Szolgáltató a vonatkozó belső szabályzatának megfelelően az autóbuszvezetők és forgalomirányító munkavállalói számára az évszaknak megfelelő formaruhát biztosít és megköveteli szolgálat közben a tiszta, esztétikus állapotú formaruha viselését.
   3. Az utasok által benyújtott panaszok kezelésének rendjét a Szolgáltató az alábbi alapelvek figyelembevételével alakítja ki:
9. a szóban előadott és a helyszínen nem orvosolható panaszok, észrevételek rögzítéséről gondoskodik,
10. az írásban érkező panaszokat külön nyilvántartásba veszi,
11. minden bejelentést érdemben megvizsgál, annak eredményéről és a tett intézkedésről 30 napon belül írásos választ küld a panasz benyújtójának; ha a panasz kivizsgálása nem zárható le 30 napon belül, Szolgáltató erről értesíti a bejelentőt és tájékoztatja a lezárás várható időpontjáról,
12. intézkedik a jogosnak ítélt panaszbejelentések okainak megszüntetéséről, amellyel összefüggően Megrendelőt írásban tájékoztatja.
13. Költség, költségnyilvántartás

A Szolgáltató kötelezettséget vállal arra, hogy a tevékenységi körében:

* 1. gazdaságos, ésszerű és takarékos intézkedésekkel törekszik a közforgalmú közlekedés költségeinek csökkentésére,
  2. számviteli rendjét úgy alakítja ki, hogy a helyi közforgalmú közlekedés költségei elkülöníthetők és megállapíthatók legyenek,
  3. költség-elszámolási gyakorlatában biztosítja, hogy a felmerült költségek közvetlenül arra a tevékenységre kerüljenek elszámolásra, amelynek érdekében felmerültek és így a közvetett költségek aránya minél alacsonyabb legyen,
  4. Szolgáltatónak felróható üzemszünet esetén a Szolgáltatót terhel minden olyan költség, amelyet a Megrendelő - vagy rendelkezése alapján más szervezet - kényszerült viselni a közszolgáltatás ideiglenes biztosításával összefüggésben.

1. Adatszolgáltatás a közösségi közlekedés bevételeinek, ráfordításának és egyéb körülményeinek alakulásáról
   1. A Szolgáltató a közforgalmú közlekedés bevételeinek és ráfordításainak alakulásáról, eredmény-kimutatásról féléves tájékoztatót készít és a félévet követő 60 napon belül a Megrendelőnek megküldi.
   2. A tájékoztatás kiterjed a közösségi közlekedést érintő fontosabb témakörökre, különös tekintettel:
   3. a menetrend teljesítésére, a végrehajtott menetrendváltozásokra,
   4. az utasszállítás általános körülményeire,
   5. a járművek állapotára, életkorára,
   6. a felmerülő utazási igényekre,
   7. a jogszabályváltozásokból eredő kötelezettségekre.
   8. A Szolgáltató a közforgalmú közlekedés éves tényleges teljesítéséről készített beszámolót a tárgyévet követő év május 31. napjáig papír alapon és elektronikus formában juttatja el a Megrendelőnek.
2. Pénzügyi feltételek, a szolgáltatás finanszírozása
   1. A törvény rendelkezései értelmében Szolgáltató a közszolgáltatási tevékenységgel összefüggő, bevételekkel nem fedezett, a közszolgáltatási kötelezettség miatt felmerült indokolt költségeinek, valamint szokásos mértékű, ésszerű nyereség megtérítésére jogosult (továbbiakban: ellentételezés).

Az ellentételezés mértéke nem haladhatja meg a Szolgáltató közszolgáltatási feladatainak teljesítésével együtt járó költségeinek, méltányos nyereségének a díjbevétellel, szociálpolitikai menetdíj támogatással, egyéb kapcsolódó bevételekkel és támogatásokkal nem fedezett összegét.

* 1. A felek rögzítik, hogy a szokásos mértékű, méltányos nyereség alatt a közlekedési bevétel 2,0 %-át értik.
  2. A felek rögzítik, hogy az indokolt ráfordítások összegeként 2017. évre maximum 470 Ft/külszolgálati km vállalási díjban állapodnak meg. Jelen szerződés hatályba lépésekor érvényes menetrend alapján kibocsátott éves külszolgálati kilométer-teljesítmény: 1.938.417 km. A szerződés időtartama alatt ezen fajlagos mutató értéke a KSH által közzétett infláció mértékével változhat. A vállalási díjtól különösen indokolt esetben, a gazdasági, pénzügyi vagy jogi szabályozási háttér lényeges megváltozása esetén, közös megegyezésük alapján eltérhetnek a felek. Ez esetben a vállalási díj összegében történő változás szerződés-módosításnak minősül.
  3. A felek kijelentik, hogy a közszolgáltatási feladattal kapcsolatos valamennyi bevétel (a menetrend szerinti személyszállítási szolgáltatásokat igénybevevők által megfizetett menetdíjbevétel, a jogszabályban meghatározott utazási kedvezmények ellentételezése céljából folyósított szociálpolitikai menetdíj-támogatás, az utasok által fizetett szankcionális és szolgáltatás ellenértékét képező pótdíjak összege, valamint az önkormányzati és állami normatív támogatás, esetleges reklámbevétel) a Szolgáltatót illeti meg. A szerződéses járati feladat lebonyolítása és reklámok elhelyezése során felmerülő bevételeket Szolgáltató szerepelteti az éves tevékenységéről szóló beszámoló összeállításánál a bevételek között.
  4. Amennyiben a 13.4 pontban meghatározott bevételek és a 13.2 pontban meghatározott nyereség összege nem éri el a Szolgáltató ráfordításainak összegét, a Megrendelő kötelezettséget vállal arra, hogy a Szolgáltatónak a 13.4. pontban leírt bevételekből nem fedezett költségeire ellentételezést nyújt.
  5. A jelen szerződés és a kifizetések pénzneme magyar forint (HUF).
  6. A Szolgáltató az ellentételezésre vonatkozó igényéről a féléves, illetve éves beszámoló benyújtásakor tájékoztatja a Megrendelőt.

13.8. A Megrendelő az általa elfogadott és jóváhagyott ellentételezési igény összegét – a jóváhagyástól számított - 30 napon belül köteles a Szolgáltató számlájára átutalni. Késedelmes fizetés esetén a Megrendelő a mindenkori jegybanki alapkamatnak megfelelő mértékű késedelmi kamatot köteles megfizetni a Szolgáltató részére.

* 1. A Szolgáltató viseli a feladatkörébe tartozó tevékenységek valamennyi ráfordítását, ideértve a fejlesztési, beruházási ráfordításokat azzal, hogy a Megrendelő igénye alapján történt beruházások eszközpótlási, finanszírozási költségeit a Szolgáltató a teljesítés arányában Megrendelőre áthárítja.
  2. A Szolgáltató - a törvényben foglaltakra tekintettel - belső számvitelében a külön jogszabály alapján elkészített számviteli politikájában rögzített módon köteles elkülöníteni a közszolgáltatási feladat ellátása révén realizált bevételeket, beleértve a járműveken, járművekkel végzett tevékenységet, az annak érdekében felmerült ráfordításokat, az e feladathoz kapcsolódó eszközöket és forrásokat. A Szolgáltató az elkülönített elszámolást a közszolgáltatási szerződés lejártát követő 5 évig köteles megőrizni.
  3. Felek megállapodnak, hogy Szolgáltató munkavállalói és azok családtagjai - Szolgáltató által kiadott szabadjegyek felmutatásával igazolva jogosultságukat - a közszolgáltatási szerződés hatálya alatt Szombathely város helyi közúti közforgalmi személyszállítási szolgáltatását térítésmentesen vehetik igénybe. Ennek kompenzációjaként a Szolgáltató éves, Megrendelő által elfogadott bevételekkel nem fedezett indokolt ráfordítások kimutatásában 10 M Ft/év összeget Megrendelő nem ismer el.

1. A közszolgáltatással összefüggő Szolgáltatói jogosultságok és kötelezettségek
   1. Szolgáltató köteles a tevékenység végzéséhez szükséges hatósági engedélyeket szükség szerint folyamatosan megújítani.
   2. A Szolgáltatónak a szolgáltatásait igénybevevők tájékoztatása érdekében a megállóhelyeken menetrendi hirdetményeket kell elhelyezni, melyeken – összhangban a hatályos menetrenddel, illetőleg vonalhálózattal – feltünteti az adott megállóhelyről induló járat/járatok viszonylati jelzését, a járat/járatok útvonalát, valamint az indulási időket. A Szolgáltató kötelezettsége a megrongálódott tájékoztatók folyamatos pótlása.
   3. A Szolgáltató a helyi járati megállóhelyeken az indulási jegyzékeket elhelyezi és karbantartja, szükség szerint saját költségén gondoskodik azok cseréjéről, pótlásáról vagy javításáról.
   4. A Szolgáltatónak az érvényes menetrendjét a törvényben meghatározott tartalommal menetrendi tájékoztató könyvben rögzítenie kell, valamint köteles annak megvásárlását a szolgáltatásait igénybevevők számára biztosítani. A menetrend-, illetve a viteldíjak változását azok életbelépését legalább 15 nappal megelőzően Szolgáltató a honlapján köteles közzétenni. A menetrendben feltüntetett járatokkal utazni kívánókkal szemben a Szolgáltatót – külön jogszabály előírásai szerint – szerződéskötési kötelezettség terheli.
   5. A Szolgáltató köteles tájékoztatni az utazókat vonalhálózatáról, menetrendjéről, viteldíjairól, az egyes járatok útvonalának időleges változásáról, valamint működésének aktuális kérdéseiről.
   6. Szolgáltató és Megrendelő együtt és külön-külön is jogosult utasszámlálást tartani, akár az összes járatra, akár egyes járatokra vonatkozóan. Az együttesen végzett utasszámlálás költségeinek viseléséről a Felek külön megállapodnak, az egyik Fél által önállóan végzett utasszámlálás költségei a másik Félre nem háríthatóak át. A számlálás eredményéről a másik Felet ekkor is tájékoztatni kell.
   7. A Szolgáltató sztrájk esetén köteles a törvény szerinti még elégséges szolgáltatást biztosítani. A még elégséges szolgáltatás biztosítása érdekében menetrendtervet dolgoz ki és azt legkésőbb a sztrájk megkezdése előtt 2 nappal a lakosság tájékoztatásával egyidejűleg meghirdeti.
   8. A Szolgáltató közszolgáltatási tevékenységgel összefüggésben vállalja, hogy minden kifogással és panasszal kapcsolatban nyilvántartást vezet és kivizsgál minden panaszt, illetve közérdekű bejelentést. Szolgáltató vállalja, hogy a kifogásokkal és panaszos észrevételekkel kapcsolatban elkülönített és erre a célra kialakított kimutatását Megrendelő igényére rendelkezésre bocsátja.
   9. A Szolgáltató a feladatát a mindenkor érvényes menetrend teljesítéséhez szükséges darabszámú autóbusszal köteles ellátni.
   10. A Szolgáltató jogosult a menetrend szerinti személyszállításhoz használt gépjárműveit cserélni, amennyiben az új járművek megfelelnek a közszolgáltatási szerződésben előírt feltételeknek. A csere során figyelembe veszi a közszolgáltatást ellátó közúti járművek üzemeltetésével járó, a jármű teljes élettartamára vetített, a környezetkímélő és energia-hatékony közúti járművek beszerzésének előmozdításáról szóló kormányrendelet szerint megállapított energetikai és környezeti hatásokat.
   11. A Szolgáltató kötelezettsége, hogy a helyi közlekedésben foglalkoztatott autóbuszok műszaki paraméterei a mindenkor hatályos jogszabályi előírásoknak feleljenek meg, az autóbusz befogadóképessége igazodjon az adott vonalon tapasztalható utasforgalomhoz.
   12. Szolgáltató köteles a gépjárművek beszerzését, cseréjét, szervízelését, vizsgáztatását, tankolását, tisztán tartását, valamint minden, a gépjárművek szabályos és minőségi üzemben tartásával kapcsolatos költséget viselni, amely költséget a Megrendelőre közvetlenül nem háríthat át, a szerződésben meghatározott ellenszolgáltatás ezeket a tételeket magában foglalja.
   13. Szolgáltató jogosult a szolgáltatás színvonalát javító változtatásokat javasolni illetve a Megrendelő egyetértésével végrehajtani. Szükség esetén a tevékenység eredményét javító intézkedési – szerződésmódosítási – javaslatokat terjeszthet a Megrendelő elé.
   14. Szolgáltató a tevékenység megkezdésétől számított 60 napon belül köteles tájékoztatni a Megrendelőt, ha más közszolgáltatási szerződés alapján is végez szolgáltatást vagy más nemzetközi, különcélú menetrend szerinti, különjárati személyszállítást is ellát.
   15. Szolgáltató – a tevékenységek pénzügyi-számviteli elhatárolására vonatkozó jogszabályi előírások megtartásával – jogosult a szerződésben meghatározott közszolgáltatási feladatok mellett minden olyan kiegészítő tevékenység végzésére, amelyek nem veszélyeztetik a szerződésben foglalt közszolgáltatási feladatok ellátását.
   16. Szolgáltató jogosult – miután a Megrendelőt előzetesen erről tájékoztatta – a menetrend szerinti helyi közforgalmú autóbusz-közlekedési közszolgáltatás lebonyolításához rendelkezésre álló autóbuszok hatékony foglalkoztatása érdekében különcélú menetrend szerinti járati feladatra szerződést kötni, e feladatellátása azonban nem lehet semmilyen negatív hatással az alapszolgáltatás biztosítására.
   17. Szolgáltató korlátozás nélkül jogosult a helyi közlekedési közszolgáltatási feladatot végző autóbuszok külső és belső felületein reklámok elhelyezésére.
   18. Szolgáltató az üzemeltetésbe bevont autóbuszokon elektronikus viszonylatszám-kijelző rendszert működtet, gondoskodik arról, hogy az autóbusz homlokfelületén a viszonylat számát és útvonalát, a jármű jobboldalán és hátulján pedig a viszonylat számát feltüntető táblák kerüljenek elhelyezésre.
   19. Szolgáltató biztosítja, hogy a személyszállítást végző járművek átlagéletkora a szolgáltatás teljes időtartama alatt a 15,0 évet nem haladja meg.
   20. Szolgáltató gondoskodik arról, hogy a közlekedési rendszerek, továbbá a közösségi közlekedési eszközök, utasforgalmi létesítmények – beleértve a jelző- és tájékoztató berendezéseket is – alkalmasak legyenek a fogyatékkal élők által történő biztonságos igénybe vételre. A személyszállítást végző autóbuszoknak legalább 50 %-banalacsonypadlósnak vagy alacsony belépésűnek kell lenniük, rendelkezniük kell rokkantrámpával. Ezen összetételt a szolgáltatás végzésének teljes időtartama alatt biztosítani kell.
   21. Szolgáltató gondoskodik arról, hogy a járműállomány legalább 40%-ának egységes gyártmányúnak kell lennie. Ezen összetételt a szolgáltatás végzésének teljes időtartama alatt biztosítani kell.
   22. Szolgáltató gondoskodik arról, hogy a járműállomány legalább 40%-a megfeleljen az EURO 4-es környezetvédelmi normának.
2. A Megrendelőnek Szolgáltatóval szembeni jogai és kötelezettségei
   1. A Megrendelő jogosult a menetrend módosítására javaslatot tenni, a menetrend módosításáról dönteni.
   2. A Megrendelő javaslatot tehet a szolgáltatás színvonalának javítására.
   3. A Megrendelő jogosult és egyben köteles a szolgáltatáshoz kapcsolódó díjak mértékét megállapítani.
   4. Amennyiben a Szolgáltató működési területén a közszolgáltatási tevékenység bővítése/szűkítése a dokumentált utasforgalmi és a gazdaságossági adatok együttes számbavétele alapján indokolt, a Megrendelő kezdeményezheti a Szolgáltatónál annak teljesítését. A Megrendelő a többlet feladatokra a szerződés hatálya alatt más Szolgáltató részére megbízást csak akkor adhat, ha az új feladatok teljesítését a Szolgáltató – a bővítés kezdeményezésétől számított 90 napon belül – nem vállalja.
   5. A Megrendelő a szabályszerű megbízólevéllel rendelkező képviselői vagy megbízottjai útján rendszeresen, vagy eseti jelleggel is jogosult ellenőrizni - Szolgáltató illetékes képviselője jelenlétében - a Szolgáltató által vállalt feladatok teljesítését. Az ellenőrzés alkalmával a Szolgáltató a tevékenység teljesítésével kapcsolatos kérdésekben köteles tájékoztatást adni, különösen az alábbi témakörökben:
3. a helyi közforgalmú közlekedés lebonyolításáról, a járatok közlekedéséről, a zsúfoltság és a menetrendszerűség alakulásáról, a járati és a forgalomirányító személyzet utasokkal kapcsolatos magatartásáról,
4. az utaspanaszok nyilvántartásának, kivizsgálásának és intézésének módjáról,
5. a járművek megjelenéséről, tisztaságáról, a járműveken és a megállóhelyeken alkalmazott utastájékoztatásról,
6. a járművek állapotáról, az üzemeltetés szabályoknak való megfeleléséről, a megállapított viteldíjak alkalmazásáról, a tevékenységből származó bevétel elszámolásáról.
   1. A Megrendelő az általa végzett ellenőrzések tapasztalatairól, eredményéről tájékoztatja a Szolgáltatót. Szolgáltató köteles együttműködni az esetlegesen feltárt szabálytalanságok visszaszorításában.
   2. A Megrendelő a helyi közforgalmú közlekedés megfelelő kialakítása és működtetése érdekében együttműködik a Szolgáltatóval és őt a tevékenységében segíti. Ennek keretében:
7. a város közlekedésfejlesztési terveinek elkészítésébe a Szolgáltató szakembereit bevonja,
8. a hálózat és a menetrend kialakításának elveinél, illetve annak változtatása során a Szolgáltató véleményét kikéri,
9. együttműködik a Szolgáltatóval a megállóhelyek kijelölésében, gondoskodik a kijelölt megállóhelyek kialakításáról, anyagi lehetőségei szerint kiépíti a leszállófelületeket, autóbuszöblöket, kihelyezi a megállóhelyi táblákat és gondoskodik a megállók kulturált felszereléséről,
10. forgalomtechnikai intézkedésekkel segíti a közösségi közlekedés lebonyolítását,
11. a várható ellentételezés összegét – a Szolgáltató által a tárgyévre elkészített és a tárgyévet megelőző év december 31. napjáig a Megrendelőnek írásban megküldött szakmai kalkuláció figyelembe vételével az éves költségvetésében előirányozza~~,~~
12. gondoskodik a helyi közforgalmú közlekedésre kijelölt utak fenntartásáról, tisztántartásáról, a hó eltakarításáról, biztosítva ezzel a járati útvonalakon való akadálymentes közlekedést a szerződés ideje alatt,
13. elvégzi a megállóhelyeken az öböl-, leszállóperon-, járdaépítéseket, csapadékvíz-elvezetést, biztosítja a közvilágítást és takarítja, síkosság-mentesíti a várakozó helyeket.
    1. Megrendelő javaslatot tehet a szolgáltatás színvonalának, az autóbuszok műszaki állapotának javítására.
    2. Megrendelő vállalja, hogy a Szolgáltatóval közösen törekszik minden pályázati lehetőség igénybevételére és a pályázaton így elnyert összeget a közlekedésre és a hozzá kapcsolódó infrastruktúra fejlesztésére fordítja.
14. Az utazási igények figyelése
    1. A menetrendi javaslat és a teljesítmény-terv megalapozása érdekében a Szolgáltató az alábbi feladatokat végzi el:
15. a járatok kihasználását folyamatosan figyelemmel kíséri,
16. kötelezi az autóbuszvezetőket, hogy az esetleges zsúfoltságról és az utas-lemaradásról Szolgáltató vezetőjét vagy az általa megbízott személyt értesítsék, megszervezi ezen jelentések nyilvántartását és kiértékelését,
17. figyelemmel kíséri a városfejlődés valamint az utazási igényeket befolyásoló egyéb tényezők alakulását,
18. rendszerezett formában nyilvántartja az utazóközönségtől, illetve gazdálkodó és egyéb szervezetektől, intézményektől beérkező, a menetrendre, helyi közösségi közlekedésre vonatkozó észrevételeket, javaslatokat, igényeket.
19. A szerződés módosításának feltételei
    1. A szerződő Felek a jelen szerződést kizárólag közös megegyezéssel módosíthatják.
    2. Amennyiben a szerződés megkötését követően a szerződéskötéskor előre nem látható ok következtében beállt körülményre tekintettel, a szerződés a felek bármelyikének lényeges és jogos érdekét sérti - ideértve, ha a szerződéskötést követően hatályba lépett jogszabály a szerződés tartalmi elemeit valamelyik fél lényeges és jogos érdekének sérelmével járó módon változtatja meg – a módosításban érdekelt fél írásban kezdeményezheti a másik félnél a szerződés módosítását, megjelölve, hogy azt milyen okból és milyen körben kéri. A megkeresés kézhezvételét követő 30 napon belül a felek megtárgyalják a szerződés közös megegyezéssel történő módosításának lehetőségét és a szerződést a vonatkozó jogszabályok, valamint a felek méltányos érdekeinek figyelembe vételével, közös megegyezéssel módosíthatják.
    3. A Szolgáltató az olyan szerződésmódosítási szándékát, amely a közszolgáltatási kötelezettség alóli részleges mentesítésére irányul, legalább az erre javasolt időpontot megelőző 6 hónappal korábban, írásban kezdeményezheti, melyre a Megrendelő 2 hónapon belül köteles nyilatkozni.
    4. A személyszállítási tevékenység ellátásával vagy az érintett járatok üzemeltetésével kapcsolatos előírást tartalmazó jogszabály megjelenése vagy azok módosítása automatikusan – külön erre vonatkozó megegyezés nélkül – módosítja a szerződés érintett előírásait. A felek ezekről tudomást szerezve értesítik egymást, megjelölve a szerződés változó tartalmú pontjait, illetve ha erre szükség van, kezdeményezik a jogszabályváltozások következményeként mellőzhetetlen szerződés-módosításokat.
20. A szerződés megszűnése, megszüntetése
    1. A szerződő felek kifejezik azon szándékukat, hogy az esetlegesen felmerülő vitás kérdéseket egymás között tárgyalással rendezik és a felmondási jogukkal csak a tárgyalások meghiúsulása és rendkívüli nyomós ok esetén élnek.
    2. A Megrendelő jogosult áttekinteni – az üzemeltetés rendszerébe épített ellenőrzésen túl – a szolgáltatás ellátása minőségének szerződésben rögzített teljesülését. Felmondásra okot adó körülmény beállta esetén a Megrendelő az oknak és a helyzetnek megfelelő határidő megjelölésével felszólítja a Szolgáltatót a szerződésszegés okának kiküszöbölésére. Amennyiben a Szolgáltató a felszólításnak a Megrendelő által szabott türelmi időn belül nem tesz eleget és a szerződésszegő helyzet továbbra is fennáll, a Megrendelő a Szolgáltatóhoz intézett megkeresésében jogosult a szerződést felmondani legfeljebb 6 hónap felmondási idővel.
    3. A Szolgáltató abban az esetben jogosult a szerződést 6 hónapos felmondási idővel felmondani, ha a Megrendelő a szerződésben foglalt kötelezettségét súlyosan megszegi és a Szolgáltató írásbeli felhívása ellenére nem tesz intézkedéseket a jogellenes helyzet megszüntetésére, az adott helyzetnek megfelelő határidővel. Továbbá a szerződés megkötésének vagy közös megegyezésen alapuló módosításának időpontjában a közszolgáltatási jogok gyakorlásával összefüggésben fennálló körülmények a Szolgáltató által bizonyítottan és rajta kívül álló okokra visszavezethetően oly mértékben megváltoznak, hogy a szerződésszerű teljesítés a Szolgáltatótól nem várható el és a szerződés feltételeinek módosításában a felek nem jutnak közös megegyezésre.
    4. A felmondásnak minden esetben tartalmaznia kell a felmondás előzményeit, a felmondás okát, a közszolgáltatási jogok megszűnésének illetőleg a közszolgáltatási tevékenység megszüntetésének időpontját.
    5. A Megrendelő a szerződést abban az esetben mondhatja fel, ha:
21. A Szolgáltató a szerződésben meghatározott lényeges kötelezettségét neki felróhatóan súlyosan megszegi és a szerződésszegés okát a Megrendelő írásbeli felszólítása ellenére, az abban foglalt határidőre nem orvosolja.
22. A Szolgáltató a Közszolgáltatási Szerződésben vállalt hálózaton vagy annak egy részén a menetrend szerinti autóbusz-közlekedést saját hibából egyoldalúan véglegesen vagy többször időlegesen megszünteti, szünetelteti. (Nem tekinthetők felmondási alapnak a jogszerű sztrájk következtében elmaradt járatok.)
23. A Szolgáltató az autóbuszjáratokat saját hibából a Közszolgáltatási Szerződés mellékletét képező menetrendtől folyamatosan vagy többször ismétlődően eltérően közlekedteti, ezen belül különösen ilyen módon az egyes vonalakon a napi üzemidőt csökkenti, a gyakoriságot elmulasztja, az előírt napi járatszám alatt teljesít, a vonalhálózatot vagy annak egy részét a Megrendelő egyetértése nélkül megváltoztatja, a kapacitását visszatartja, illetve csökkenti.
24. A menetrend szerinti közforgalmú autóbuszjáratok közlekedtetésére, a személyszállítási tevékenységre valamint az ehhez használt járművek üzemben-tartására és üzemeltetésére vonatkozó jogszabályok súlyos és ismételt megszegése esetén, vagy ha a területi közlekedési hatóság a menetrend szerinti személyszállítás végzésére jogosító autóbuszos személyszállító engedélyét határozatával visszavonja, vagy a Szolgáltató által üzemeltethető járművek számát – az engedélykivonat bevonása vagy az abban megjelölt jogosultság szűkítése mellett – ismételten korlátozza.
25. Az állami és/vagy önkormányzati költségvetést terhelő forrásokat, támogatásokat, juttatásokat nem a céljának, rendeltetésének és az erre előírt feltételeknek megfelelően vagy a jogszabályokban foglaltak megsértésével használja fel és ezt az erre jogosult hatóságok vizsgálatai megállapítják, illetve a Szolgáltatót jogerősen elmarasztalják.
26. Egyebekben, ha a Szolgáltató a közszolgáltatási feladatának ellátása során a tevékenységére vonatkozó jogszabályokat vagy a közszolgáltatási feladat végzésével közvetlenül összefüggő, annak folyamatos ellátását meghatározó mértékben befolyásoló hatósági előírásokat súlyosan megsérti és e jogsértés tényét bíróság, vagy hatóság jogerősen megállapítja.
    1. A Szolgáltató a szerződést abban az esetben mondhatja fel, ha:
27. A Megrendelő a Szolgáltató részére a közszolgáltatási szerződés teljesítéséből fakadó veszteségét nem téríti meg a fizetési határidő után 60 nappal, és ennek teljesítésével kapcsolatban nem jön létre írásos megállapodás.
28. Jogszabály, a Megrendelő döntése vagy a Közszolgáltatási Szerződés alapján a Szolgáltatót megillető anyagi juttatások, források, továbbá bármely, az autóbusz-közlekedés fenntartását, működtetését (üzemeltetését) szolgáló megszerzett támogatást Megrendelő felszólítás ellenére jogosulatlanul visszatart vagy határidő után 60 nappal – vagy ismétlődő esetben határidő után 30 nappal – fizeti meg a erre vonatkozó Szolgáltatóval történt előzetes megállapodás nélkül.
29. A Közszolgáltatási Szerződésben a Szolgáltató részéről vállalt menetrend szerinti autóbusz-közlekedés fenntartását, folyamatos üzemeltetését, fejlesztését szolgáló feladatok ellátását biztosító kötelezettségeit a Megrendelő nem teljesíti vagy teljesítését felszólítás ellenére elmulasztja - ide értve azt az esetet is, amikor a Megrendelő a szükséges döntéseit nem hozza meg vagy jelentősen késlekedik azok meghozatalával -, ha azok lehetetlenné teszik vagy súlyosan akadályozzák a Szolgáltató által vállalt szolgáltatás teljesítését, a megegyezés szerinti menetrendek megtartását, a járművek közlekedtetését.
    1. A 18.5. és a 18.6. pontok szerinti felmondásnak írásban, olyan határidő megállapításával van helye, hogy a Megrendelő a közszolgáltatás ellátásáról - a 18.2. pontban meghatározottak szerint - gondoskodhasson.
    2. Szerződés megszűnik, ha:
30. a Szolgáltató autóbusszal végzett személyszállításra való jogosultságát a közlekedési hatóság visszavonja
31. a Szolgáltató jogutód nélkül megszűnik
32. a meghatározott szolgáltatási időszak lejár.
    1. A szerződés a Szolgáltató autóbusszal végzett személyszállításra való jogosultságának elvesztése okán az autóbuszos személyszállító engedély jogerős visszavonásának, a jogutód nélküli megszűnése esetében pedig a jogutód nélküli megszűnés időpontjában szűnik meg.
    2. A felmondás általános szabályai:
33. A felmondás – írásban – a másik félhez címzett tértivevényes levélben történik. A felmondási idő kezdete a tértivevényes levél kézhezvételének időpontja.
34. Amennyiben a szerződés felmondására bármelyik fél súlyos vagy tartós szerződésszegésére hivatkozással kerül sor, a szerződésszegésért felelős féltől a másik fél a Ptk. általános szabályai szerint kártérítést követelhet.
    1. A szerződés megszűnése nem érinti a feleknek a szerződésből eredő egymással szembeni tartozásait és követeléseit, a szerződésben foglaltaknak megfelelő kiegyenlítési illetve teljesítési kötelezettségeit, valamint az egymással történő elszámolásra vonatkozó igényét.
35. Vagyoni eszközök tulajdonviszonyai
    1. A felek rögzítik, hogy a szolgáltatás lebonyolítását szolgáló városi közúthoz kapcsolódó azon autóbusz-fordulók és megállók, amelyek a Megrendelő tulajdonát képezik, azok használatát Megrendelő térítésmentesen biztosítja Szolgáltató részére.
    2. Megrendelő a Szolgáltató rendelkezésére bocsátott területek tulajdonjogi változása esetén, a más tulajdonába került területek bérbevétele útján köteles a terület üzemszerű használatát a közlekedési szolgáltató részére térítésmentesen lehetővé tenni. Abban az esetben, ha ez nem valósítható meg és ennek következtében a közlekedési szolgáltatónak többletkiadása keletkezik, az adott összeggel a pénzügyi ellentételezés összege növelendő.
    3. Közút és egyéb közterület átépítésekor, felújításakor Megrendelő köteles gondoskodni a közforgalmú személyszállítási szolgáltatás feltételeinek biztosításáról.
36. A jogviták elbírálása

A felek kifejezik azon szándékukat, hogy a közöttük felmerülő vitás kérdéseket egyeztetéssel rendezik. Békés megegyezés hiányában, az ügyben a pertárgy értéktől függően kikötik a Szombathelyi Járásbíróság ill. a Szombathelyi Törvényszék illetékességét.

1. Egyéb
   1. A szerződésben nem szabályozott kérdésekben a Polgári Törvénykönyvről szóló 2013. évi V. törvény és a személyszállítási szolgáltatásokról szóló 2012.évi XLI. törvény rendelkezései az irányadók.
   2. A Szolgáltató - a Megrendelő tájékoztatása mellett - jogosult harmadik fél részére személyszállítási szolgáltatást nyújtani azzal a feltétellel, hogy a harmadik fél számára nyújtott szolgáltatás nem jár a jelen szerződésben rögzített teljesítményi és minőségi elvárások alulteljesítésével.
   3. A felek által kötött közszolgáltatási szerződés minden tekintetben nyilvános, de a teljesítés kapcsán tudomásukra jutott információkat kötelesek bizalmasan kezelni. A szolgáltatások nyújtása során keletkező adatok felett a közlekedési szolgáltató rendelkezik. Felek a szakmailag elvárható legnagyobb gondossággal kötelesek eljárni annak érdekében, hogy garantálják a számítógépes rendszereikben tárolt és/vagy feldolgozott valamennyi adat biztonságát, különös tekintettel a szolgáltatások mennyiségére és minőségére vonatkozó adatokra.
2. Együttműködés, kapcsolattartás
   1. Felek jelen szerződéssel kapcsolatos kötelezettségeik teljesítése során kötelesek a tőlük elvárható módon, jóhiszeműen együttműködni.
   2. Az operatív kapcsolattartók egyeztetnek minden olyan esetben, amikor a szerződés rendelkezéseinek betartása érdekében az szükséges.
   3. Az operatív kapcsolattartók:
3. Szombathely Megyei Jogú Város Polgármesteri Hivatala

Városüzemeltetési Osztály

9700 Szombathely, Kossuth L. u. 1-3.

Lakézi Gábor, osztályvezető

Tel.: 94/520-192

Fax: 94/520-264

E-mail: gabor.lakezi@szombathely.hu

1. ÉNYKK Zrt.

Szombathelyi Szolgáltató Központ

9700 Szombathely, Körmendi út 92.

Dóka Zoltán szolgáltató központ igazgató

Tel.: 94/517-642

Fax.: 94/517-646

E-mail: doka.zoltan@enykk.hu

**Mellékletek:**

1. sz. melléklet: A feladatellátáshoz használt autóbuszok felsorolása

2. sz. melléklet: Szombathely helyi közlekedés érvényes díjai

3. sz. melléklet: Szombathely helyi közlekedésének érvényes menetrendje

Szombathely, 2016. ….. Szombathely, 2016..….

Dr. Puskás Tivadar polgármester Papp László vezérigazgató

Szombathely MJV Önkormányzata ÉNYKK Zrt.

képviseletében képviseletében